MUNICIPIUL SATU MARE
Aparatul de specialitate al Primarului
Direcția Patrimoniu
Serviciul Patrimoniu, Concesionări, Închirieri 
Nr. 47471/17.08.2026
 
[bookmark: _Hlk100820923]          În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Directorul executiv al Direcției Patrimoniu și Serviciul Patrimoniu, Concesionări, Închirieri, formulează următorul:
                   

                                         RAPORT DE SPECIALITATE
la proiectul de hotărâre privind acordarea cu titlu gratuit a dreptului de uz şi servitute, către DELGAZ GRID S.A. asupra unei  suprafețe de 60 mp din imobilul teren identificat cu nr. cadastral 183393 Satu Mare
           

            Prin Hotărârea Consiliului Local Satu Mare nr. 382/28.11.2024, s-a aprobat acordarea Societății Delgaz Grid S.A., a dreptului de uz și de servitute asupra unei suprafețe de 30 mp din imobilul-teren înscris în Cartea Funciară nr. 183393 Satu Mare, având nr. cadastral 183393, în scopul asigurării condițiilor necesare pentru realizarea și menținerea zonei aferente împrejmuirii Stației de Reglare Sector (SRS) gaze naturale.
            Ulterior, prin adresa înregistrată la Primăria Municipiului Satu Mare sub nr. 46944/13.08.2026, Societatea Delgaz Grid S.A. a solicitat reanalizarea suprafeței asupra căreia urmează a fi exercitat dreptul de uz și de servitute, motivând că suprafața de 30 mp, aprobată prin hotărârea anterior menționată, nu mai este suficientă deoarece lucrările de modernizare impun asigurarea unei suprafețe corespunzătoare, respectiv raportorul de optimizare SRS inițial cu capacitate de 975 mc/h se va redimensiona cu un SRS de capacitate de 1500 mc/h, asigurând astfel și o rezervă de debit în cazul dezvoltării zonei alimentate prin această stație.
           Conform planului de situație care constituie anexă la prezentul proiect de hotărâre, suprafața de 60 mp face parte din imobilul teren înscris în CF nr. 183393 Satu Mare, nr. cadastral 183393, proprietatea publică a municipiului Satu Mare.                  
           După executarea lucrărilor terenul ocupat va fi adus la starea inițială prin grija constructorului . 
          Având în vedere faptul că noua soluție tehnică presupune utilizarea unei suprafețe mai mari decât cea stabilită prin Hotărârea Consiliului Local Satu Mare nr. 382/28.11.2024, se impune abrogarea acesteia și adoptarea unei noi hotărâri care să reglementeze exercitarea dreptului de uz și servitute asupra suprafeței de 60 mp, în concordanță cu necesitățile actuale ale obiectivului.
            Ținând cont de faptul că, lucrările proiectate sunt de interes public, potrivit dispozițiilor art.749, art.755-756 din Codul Civil, ale art.109, din Legea nr.123/2012 a energiei electrice și a gazelor naturale, cu modificările și completările ulterioare, asupra terenurilor și bunurilor proprietate publică sau privată, concesionarii din sectorul gazelor naturale – în acest caz, Societatea Delgaz Grid S.A. Târgu Mureș, în calitatea sa de distribuitor de gaze naturale, conform art.109 din legea mai sus amintită – beneficiază de dreptul de uz pentru executarea lucrărilor în  vederea realizării, reabilitării sau modernizării  obiectivelor/sistemelor .
             În temeiul dispozițiilor art.139 alin.(1) și art.196 alin.(1) lit.a din OUG nr. 57/2019 privind Codul Administrativ, luând în considerare cele ce preced, înaintăm Consiliului local al Municipiului Satu Mare, prezentul proiect de hotărâre cu propunere de aprobare.





          Director executiv                             Şef serviciu                                 
     Ghiarfaș Adelin-Cristian                        Faur Mihaela                                 

